MP CM Shivraj Singh Chouhan pics of Karwa karwa chauth 2018 - करवा चौथ 2018: MP के CM शिवराज सिंह चौहान की पत्नी ने कुछ ऐसे किया चांद का दीदार, देखें तस्वीरें
देशभर में खासकर उत्तर भारत के राज्यों में मनाए जाने वाला व्रत करवा चौथ के दिन सुहागिनों ने अपनी पति के लिए व्रत रखा और उनकी लंबी उम्र की कामना की.
ख़बर न्यूज़ डेस्क, Updated: 28 अक्टूबर, 2018 11:08 AM
karwa chauth 2018: शिवराज सिंह चौहान
मध्य प्रदेश के मुख्यमंत्री शिवराज सिंह चौहान ने करवा चौथ व्रत की कुछ तस्वीरें शेयर की और ट्वीट किया. उन्होंने अपनी पत्नी के साथ तस्वीरें शेयर कर लिखा- ''आज करवा चौथ पर मेरी धर्मपत्नी साधना ने व्रत एवं पूजा की. अद्भुत है हमारी संस्कृति, जो परिवार की सुख-समृद्धि के लिए हमें त्याग, तपस्या और व्रत के लिए न सिर्फ प्रेरित करती है, बल्कि अविश्वसनीय आत्मविश्वास से भर देती है.''
आज करवा चौथ पर मेरी धर्मपत्नी साधना ने व्रत एवं पूजा की। अद्भुत है हमारी संस्कृति, जो परिवार की सुख-समृद्धि के लिए हमें त्याग, तपस्या और व्रत के लिए न सिर्फ प्रेरित करती है, बल्कि अविश्वसनीय आत्मविश्वास से भर देती है। #KarwaChauthpic.twitter.com/Tc25xFetfF
सीएम शिवराज सिंह चौहान ने अपने आधिकारिक ट्विटर अकाउंट से तीन तस्वीरें साझा कीं. इन तस्वीरों में वह अपनी पत्नी के साथ नजर आ रहे हैं. तस्वीर में दिख रहा है कि सीएम शिवराज अपने आवास के बाहर हैं और उनकी पत्नी चांद का दीदार कर रही हैं.
Karva Chauth 2018: विराट कोहली के लिए अनुष्का शर्मा ने रखा करवा चौथ का व्रत, 25 लाख बार देखी गई Viral Pic
बता दें कि करवा चौथ के दौरान सभी शादीशुदा महिलाएं अपनी पति की लंबी आयु के लिए व्रत रखती हैं. करवा चौथ का व्रत निर्जला होता है. इस दिन चांद निकलने तक महिलाएं ना कुछ खा सकती हैं और ना पानी पी सकती हैं. इसी वजह से करवा चौथ के चांद का बड़ा बेसर्बी से इंतज़ार रहता है. भूखी-प्यासी महिलाएं शाम खत्म होते ही टकटकी लगाए चांद की राह देखती रहती हैं. 27 अक्टूबर को चतुर्थी तिथि का प्रारंभ शाम 6:37 मिनट पर हुआ, जो 28 अक्टूबर 04:54 मिनट तक रहा.
karwa chauth 2018Shivraj Singh ChouhanMadhya PradeshSushma Swaraj